Iċ-Ċina tibgħat ġurnalista erba' snin ħabs talli rrapportat dwar il-Covid-19 f'WuhanQorti Ċiniża tat sentenza ta erba' snin priġunerija lil ġurnalista li rrapportat dwar is-sitwazzjoni tal-każijiet tal-Coronavirus f'Wuhan. Zhang Zhan ta' 37 sena li hija l-ewwel persuna li tressqet il-Qorti mill-fost grupp ta' persuni li rrapportaw dwar is-sitwazzjoni mwegħra fl-isptarijiet u t-toroq vojta f'Wuhan, il-belt minn fejn huwa rrapportat li faqqgħet l-imxija tal-Coronavirus. Huma taw stampa aktar reali minn dak li beda jingħata mill-midja Ċiniża. Zhan qed tgħid illi hija qed tiġi ppersegwitata għall-fatt li eżerċitat il-libertà tal-espressjoni. L-Avukat tagħha qalet li se tkun qed tappella mis-sentenza.